**ՏԵՂԵԿԱՏՎՈՒԹՅՈՒՆ**

**2018թ. մայիս ամսվա ընթացքում ստացված դիմումների ընթացքի, ինչպես նաև նախորդ տարվա նույն ժամանակահատվածի համեմատական վերլուծության վերաբերյալ**

2018թ. մայիս ամսվա ընթացքում նախարարությունում գրանցվել է 4464 փաստաթուղթ, որից 2727 գրություն (այդ թվում 53-ը չեղարկված), 37 օրենսդրական ակտի նախագիծ, 1424 քաղաքացիներից և իրավաբանական անձանցից ստացված դիմում, 276 ներքին փաստաթղթաշրջանառության փաստաթուղթ: Ամրագրված ժամկետներով փաստաթղթերի ընդհանուր թիվը կազմել է 805:

Հաշվետու ժամանակահատվածում նախարարություն է այցելել 754 քաղաքացի, որից 265-ը ներկայացրել է բանավոր դիմում, 240-ը՝ գրավոր դիմում, 249-ը դիմել է ինֆո-տեղեկատվական կենտրոն ընդունարան:

Մայիս ամսվա ընթացքում նախարարությունում գրանցվել է 1424 դիմում, որից 1159-ը գրավոր է, 265-ը՝ բանավոր: Ստացված գրավոր դիմումներից 949-ը ներկայացվել է քաղաքացիներից, 210-ը իրավաբանական անձանցից: Նշված գրավոր դիմումներից 180-ը՝ (16%) պատասխան չակնկալող դիմումներն են (համակարգի աշխատակիցներ, հաշվետվություն, հրավեր), իսկ 161-ը դեռևս գտնվում են ընթացքի մեջ:

Ընդհանուր առմամբ ՀՀ օրենսդրության պահանջներին համապատասխանեցնելու նպատակով նշված ժամանակահատվածում ուսումնասիրվել և ելքագրվել է 1110 փաստաթուղթ՝ որից 23 մշակված օրենսդրական ակտ, 808 գրություն, 279 քաղաքացիներից և իրավաբանական անձանցից ստացված դիմումի պատասխան:

Բացի սահմանված ընթացակարգով ելքագրված 279 դիմումի պատասխանից մայիս ամսվա ընթացքում ելքագրվել է նաև 211 դիմումի պատասխան, որից 141 դիմումի ընթացքն ապահովվել է էլեկտրոնային առաքմամբ, 36-ը մեկ ելիցով պատասխանված նույնաբովանդակ և միևնույն անձից ստացված դիմումներ են, իսկ 34-ի դիմումների հարցը բավարարվել է համապատասխան ծառայություն մատուցելով (լսողական սարք, հաշմանդամի սայլակ և այլն): Ընդհանուր՝ 490 պատասխան:

Ելքագրված 279 դիմումների պատասխաներն ըստ բնույթի ունեն հետևյալ պատկերը. 205 (73%)-ը պարզաբանվել է, 39 (14%) քաղաքացու խնդրանք բավարարվել է, 23-ը (8%) վերահասցեագրվել է պետական այլ մարմիններ, իսկ 12-ին (4%) տրվել է մերժողական պատասխան:

Պատասխան ակնկալող գրավոր դիմումներում գերակշիռ մաս են կազմել հաշմանդամության խմբի նշանակման և վերանայման 165 (17%), կենսաթոշակի նշանակման և վերանայման 147 (15%), պետական նպաստների 132 (13%), աշխատանք տրամադրելու 95 (10%), պրոթեզաօրթոպեդիկ պարագաների 74 (8%), բնակարան հատկացնելու 42 (4%), ավանդի փոխհատուցման 30 (3%), աշխատանքային օրենսդրության 21 (2%) վերաբերյալ դիմումները:

Ներկայացված բանավոր դիմումներում գերակշիռ մաս են կազմել հաշմանդամության խմբի նշանակման և վերանայման 92 (35%), ավանդի փոխհատուցման 36 (14%), պետական նպաստների 31 (12%), կենսաթոշակի նշանակման ու վերանայման 26 (10%), աշխատանք տրամադրելու 26 (10%), դիմումի ընթացքի ճշգրտման 25 (9%), պրոթեզաօրթոպեդիկ պարագաների 20 (8%), վերաբերյալ դիմումները:

Մայիս ամսվա ընթացքում կայացել է նախարարի երկու ընդունելություն, որին մասնակցել է վեց քաղաքացի: Կայացել է փոխնախարարների երկու ընդունելություն, որին մասնակցել է երկու քաղաքացի:

Հաշվետու ժամանակահատվածում աշխատակազմի ղեկավարի մոտ ընդունելություն չի կայացել:

|  |  |  |  |  |  |  |
| --- | --- | --- | --- | --- | --- | --- |
|  | **2017Թ. ՄԱՅԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **2018Թ. ՄԱՅԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **Համեմատություն** | |
| **1** | **Մտից փաստաթղթերի ընդհանուր քանակ** | **4852** | **Մտից փաստաթղթերի ընդհանուր քանակ** | **4464** | **Նվազել է** | **-388** |
| **2** | **Պաշտոնական գրություններ** | **3818** | **Գրություններ, որից՝ 37-օրենսդրական ակտի նախագիծ** | **2764** | **Նվազել է** | **-1054** |
| **3** | **Ներքին փաստաշրջանառություն** | **194** | **Ներքին փաստաշրջանառություն** | **276** | **Աճել է** | **82** |
| **4** | **Քաղաքացիների դիմումներ** | **840** | **Քաղաքացիների դիմումներ** | **1424** | **Աճել է** | **584** |
|  | **ա. Գրավոր դիմումներ** | **646** | **ա. Գրավոր դիմումներ** | **1159** | **Աճել է** | **513** |
|  | **բ. Բանավոր դիմումներ** | **194** | **բ. Բանավոր դիմումներ** | **265** | **Աճել է** | **71** |
| **5** | **Ընդունելության բաժին դիմած քաղաքացիների թիվը** | **672** | **Ընդունելության բաժին դիմած քաղաքացիների թիվը** | **754** | **Աճել է** | **82** |
|  | **ա. Գրավոր դիմումներ** | **115** | **ա. Գրավոր դիմումներ** | **240** | **Աճել է** | **125** |
|  | **բ. Բանավոր դիմումներ** | **194** | **բ. Բանավոր դիմումներ** | **265** | **Աճել է** | **71** |
|  | **գ. Ինֆո-տեղեկատվական կենտրոն ընդունարան** | **363** | **գ. Ինֆո-տեղեկատվական կենտրոն ընդունարան** | **249** | **Նվազել է** | **-114** |
| **6** | **Հսկողական փաստաթղթեր** | **202** | **Հսկողական փաստաթղթեր** | **186** | **Նվազել է** | **-16** |
| **7** | **ՀՀ վարչապետի հանձնարարականներ** | **35** | **ՀՀ վարչապետի հանձնարարականներ** | **41** | **Աճել է** | **6** |
|  |  |  |  |  |  |  |  |
|  | **2017Թ. ՄԱՅԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **2018Թ. ՄԱՅԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **Համեմատություն** | |
| **1** | **Ելից փաստաթղթերի ընդհանուր քանակ** | **1213** | **Ելից փաստաթղթերի ընդհանուր քանակ** | **1110** | **Նվազել է** | **-103** |
| **2** | **Պաշտոնական գրություններ** | **873** | **Պաշտոնական գրություններ, որից՝ 23-օրենսդրական ակտի նախագիծ** | **831** | **Նվազել է** | **-42** |
| **3** | **Դիմումների պատասխաններ** | **340** | **Դիմումների պատասխաններ** | **279** | **Նվազել է** | **-61** |